Evelin Poolamets
Evelin Poolamets (sündinud 21. veebruaril 1974) on Eesti disainer ja poliitik. 2023. aasta Riigikogu valimistel kandideeris ta Eesti Konservatiivse Rahvaerakonna nimekirjas ning osutus Riigikokku valituks, kogudes 6. ringkonnast Lääne-Virumaal 970 häält. Alates 2. novembrist 2023 on ta Vinni vallavolikogu esimees. Evelin Poolamets on õppinud Nõo Keskkoolis. Ka tema abikaasa Anti Poolamets on Riigikogu liige.